Source: https://www.riigiteataja.ee/akt/686823
Timestamp: 2020-05-26 01:06:04+00:00
Document Index: 6915481

Matched Legal Cases: ['§ 22', '§ 38', '§ 30', '§ 9', '§ 4', '§ 6', '§ 4', '§ 18']

Haridusministri 2. oktoobri 2002. a määruse nr 69 "Pedagoogide atesteerimise tingimused ja kord" muutmine – Riigi Teataja
Haridusministri 2. oktoobri 2002. a määruse nr 69 "Pedagoogide atesteerimise tingimused ja kord" muutmine
RTL 2003, 131, 2105
Vastu võetud 16.12.2003 nr 65
Määrus kehtestatakse «Koolieelse lasteasutuse seaduse» (RT I 1999, 27, 387; 2000, 54, 349; 95, 611; 2001, 75, 454; 2002, 61, 375; 90, 521; 2003, 18, 99; 75, 496) § 22 lõike 5, «Põhikooli- ja gümnaasiumiseaduse» (RT I 1993, 63, 892; 1999, 42, 497; 79, 730; 2000, 33, 195; 54, 349; 95, 611; 2001, 50, 288; 75, 454; 2002, 25, 144; 34, 205; 53, 336; 57, 359; 61, 375; 63, 389; 64, 393; 90, 521; 2003, 21, 125) § 38 lõike 3, «Kutseõppeasutuse seaduse» (RT I 1998, 64/65, 1007; 2001, 68, 406; 2002, 56, 348; 61, 375; 90, 521; 2003, 20, 116; 58, 387; 71, 473) § 30 lõike 5 ning «Huvialakooli seaduse» (RT I 1995, 58, 1004; 1996, 49, 953; 1998, 57, 859; 2002, 53, 336; 61, 375; 90, 521) § 9 lõike 6 alusel.
Haridusministri 2. oktoobri 2002. a määruse nr 69 «Pedagoogide atesteerimise tingimused ja kord» (RTL 2002, 115, 1649; 2003, 4, 39) tehakse järgmised muudatused:
1) paragrahvi 4 muudetakse ja sõnastatakse järgmiselt:
« § 4. Atesteerimise aluseks olevad nõuded
(1) Atesteerimisel hinnatakse, kas atesteeritav on täitnud järgmisi nõudeid:
1) vastavalt haridusministri 26. augusti 2002. a määrusele nr 65 «Pedagoogide kvalifikatsiooninõuded» (RTL 2002, 96, 1486; 129, 1874; 2003, 4, 39) vastab või on loetud vastavaks antud ametikohal töötamiseks esitatud kvalifikatsiooninõuetele või vastab kvalifikatsiooninõuete täitmise tähtaja pikendamise tingimustele, huvialakooli õpetaja puhul vastab kooli pidaja kehtestatud nõuetele;
14) on juhendanud noorteühingut.»;
2) paragrahvi 6 muudetakse ja sõnastatakse järgmiselt:
« § 6. Pedagoogi ametijärgu omistamine
Pedagoogi ametijärk omistatakse vastava taotluse alusel atesteeritavale, kes vastab § 4 punktis 1 nimetatud nõudele ja kes on pedagoogina või kõrgkoolis õppejõuna tulemuslikult töötanud vähemalt ühe aasta.»;
3) paragrahvi 7 lõigete 1 ja 2 viimane lause muudetakse ja sõnastatakse järgmiselt:
«Paragrahvi 4 punktides 8 ja 11–14 nimetatud nõuded peavad olema täidetud vähemalt maakondlikul tasandil, punktides 9 ja 10 esitatud nõuded vähemalt piirkondlikul tasandil.»;
4) paragrahvide 7 ja 8 tekstis asendatakse sõnad «viimase kolme aasta jooksul» sõnadega «viimase viie aasta jooksul»;
5) paragrahvi 18 muudetakse ja sõnastatakse järgmiselt:
« § 18. Atesteerija õigused
(2) Atesteerimist läbiviival õppeasutuse juhil, atesteerimiskomisjoni liikmel ja atesteerija poolt kaasatud ekspertidel on õigus tutvuda atesteeritava tööd puudutavate materjalidega, külastada tunde ja õpilasüritusi, tutvuda õpilaste töödega, vestelda teiste pedagoogide, õpilaste ja lastevanematega.»;
6) paragrahvi 18 lõikes 2 asendatakse sõnad «Atesteerimiskomisjoni liikmetel ja ekspertidel» sõnadega «atesteerimist läbiviival õppeasutuse juhil, atesteerimiskomisjoni liikmel ja atesteerija poolt kaasatud ekspertidel»;
7) paragrahvi 23 lõiget 2 muudetakse ja sõnastatakse järgmiselt:
« (2) Kui haridus- ja teadusministri atesteerimiskomisjon rahuldab käesoleva paragrahvi lõikes 1 nimetatud taotluse, loetakse pedagoogile omistatud ametijärgu tähtaeg lõppenuks.»